[Foto’s] Hond kry blitsvinnig ŉ tuiste ná skattige fotosessieCarpe Diem die chihuahua (Foto: Bored Panda) Die San Francisco-dieresorgeenheid (SFACC) por diereliefhebbers gereeld aan om ŉ troeteldier by dié skuiling aan te neem, onder meer met behulp van skattige foto’s. Nou het een chihuahua se “vreemde” fotosessie die hartsnare behoorlik geroer! Die foto’s het duidelik verseker dat Carpe Diem nie vir té lank sonder ŉ familie sou sit nie. Deb Campbell, ŉ verteenwoordiger vir SFACC, het gesê Carpe Diem se foto’s het soos ŉ veldbrand op sosiale media versprei. “Hy is ŉ lawwe hondjie, nie konstant aan’t bewe soos ander klein hondjies nie. Hy is ook baie ekspressief, gelukkig en ‘optimisties’. Sy naam pas hom uitstekend, want hy lyk altyd of hy die dag ‘aangryp’,” het Campbell aan Bored Panda vertel. Die foto’s van Carpe Diem is meer as 1 000 keer ge-“like” en gedeel op sosiale media. Dié liefdevolle woef het binne enkele dae ŉ tuiste gekry. Bron: Bored Panda